Nígbà tó ṣe díẹ̀ tí a ti wà nínú ọkọ̀ náà, mo ṣe àkíyèsí pé afọ́jú náà nrọra rẹ́rìn-ín sí'ra rẹ̀.  Kò dẹ̀ sí ẹnikẹ́ni tó nsọ̀rọ̀ síi.  Àmọ́ nígbà tí mo wo ibi ọwọ́ rẹ̀ wà, mo rí kiníkan pẹlẹbẹ tó gbé lé itan, tí ó nfi àwọn ìka ọwọ́ rẹ̀ kan.  Kíni ọ̀hún dàbí ìwé ṣùgbọ́n tí wọn kò kọ nkankan sí.  Nígbà ti mo wòó dáadáa ni mo wá rí i pé wọ́n lu àwọn ihò wíní-wíní sí gbogbo ojú ìwé náà.  Àmọ́ ẹ̀hìn ojú ewé ìwé ni wọ́n lu'hò sí; ajẹ́ pé ní iwájú ojú-ewé ìwé, ihò kọ̀ọ̀kan rọra lé sókè.  Lílé sókè àwọn ihò náà ni afọ́jú nfi ọwọ́ kàn lójú ewé ìwé náà.  
Nigba to se die ti a ti wa ninu oko naa, mo se akiyesi pe afoju naa nrora rerin-in si'ra re.  Ko de si enikeni to nsoro sii.  Amo nigba ti mo wo ibi owo re wa, mo ri kinikan pelebe to gbe le itan, ti o nfi awon ika owo re kan.  Kini ohun dabi iwe sugbon ti won ko ko nkankan si.  Nigba ti mo woo daadaa ni mo wa ri i pe won lu awon iho wini-wini si gbogbo oju iwe naa.  Amo ehin oju ewe iwe ni won lu'ho si; aje pe ni iwaju oju-ewe iwe, iho kookan rora le soke.  Lile soke awon iho naa ni afoju nfi owo kan loju ewe iwe naa.  